CELEX: 62018CN0676
Language: lt
Date: 2018-10-30 00:00:00
Title: Byla C-676/18: 2018 m. spalio 30 d. pareikštas ieškinys byloje Europos Komisija / Belgijos Karalystė

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/30
            
         
      2018 m. spalio 30 d. pareikštas ieškinys byloje Europos Komisija / Belgijos Karalystė
      
      (Byla C-676/18)
      (2019/C 16/38)
      Proceso kalba: prancūzų
      
         Šalys
      
      
         Ieškovė: Europos Komisija, atstovaujama M. Condou-Durande, C. Cattabriga, G. von Rintelen
      
         Atsakovė: Belgijos Karalystė
      
         Ieškovės reikalavimai
      
      
                  —
               
               
                  Pripažinti, kad iki 2016 m. rugsėjo 30 d. nepriėmusi įstatymų ir kitų teisės aktų, būtinų įgyvendinti 2014 m. vasario 26 d. Europos Parlamento ir Tarybos direktyvą 2014/36/ES (1), arba bet kuriuo atveju šių nuostatų nepateikusi Komisijai, Belgijos Karalystė neįvykdė įsipareigojimų pagal šios direktyvos 28 straipsnio 1 dalį.
               
            
                  —
               
               
                  Vadovaujantis SESV 260 straipsnio 3 dalimi, skirti Belgijos Karalystei 49 906,50 EUR už dieną periodinę baudą, skaičiuojant nuo sprendimo paskelbimo šioje byloje dienos, dėl to, kad ji pažeidė pareigą pateikti Direktyvos 2014/36/ES perkėlimo į nacionalinę teisę priemones; ši bauda turi būti mokama į Komisijos nurodytą sąskaitą.
               
            
                  —
               
               
                  priteisti iš Belgijos Karalystės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Kaip matyti iš Direktyvos 2014/36/ES 28 straipsnio 1 dalies, valstybės narės turėjo priimti nacionalines priemones, būtinas įvykdyti šioje direktyvoje numatytas pareigas, ne vėliau kaip 2016 m. rugsėjo 30 d. Kadangi Belgija jokių direktyvos perkėlimo į nacionalinę teisę priemonių nepateikė, Komisija nusprendė kreiptis į Teisingumo Teismą.
      Savo ieškinyje Komisija siūlo Belgijai skirti 49 906,50 EUR už dieną periodinę baudą. Baudos suma apskaičiuota atsižvelgiant į pažeidimo sunkumą bei trukmę, taip pat – atgrasomąjį poveikį, turint mintyje šios valstybės narės finansines galimybes.
      
         (1)  2014 m. vasario 26 d. Europos Parlamento ir Tarybos direktyva 2014/36/ES dėl trečiųjų šalių piliečių atvykimo ir buvimo tikslu dirbti sezoniniais darbuotojais sąlygų (OL L 94, 2014, p. 375).